
 СТОЛИЧНА ОБЩИНА
РАЙОН „КРЕМИКОВЦИ“
София 1870, кв. Ботунец,  ул. „Челопешко шосе“ № 267,  вх.Б, тел. 02/994  54  91, е-mai: sokre@kremikovci.org

О Б Я В Л Е Н И Е
           Столична община – район „Кремиковци“, със седалище и адрес: гр. София, кв. Ботунец,  ул. „Челопешко шосе“ № 267,  вх.Б,  На основание чл.10а, ал.1 и ал.2 от Закона за държавния служител, чл. 14 от Наредбата за провеждане на конкурсите и подбора при мобилност на държавни служители (НПКПМДС)  и Заповед №  РКР26-РД09-23/29.01. 2026г.  на Кмета на район „Кремиковци”,
ОБЯВЯВА КОНКУРС
 За заемане на 1 (една) свободна щатна бройка за длъжността: Главен експерт „Сигнали, жалби, комуникации и контрол“ в администрацията на  Столична община - район „Кремиковци”
Длъжностно ниво съгласно КДА: 9
Експертно ниво: 5

1. Минимални и специфични изисквания към кандидатите за заемане на длъжността:
1.1  Да отговарят на условията по чл.7, ал. 1 и ал. 2 от Закона за държавния служител;
1.2 Да притежават минимална образователна степен - бакалавър;
1.3 Област на завършено висше образование: Технически науки, Архитектура, строителство и геодезия;
1.4 Професионален опит: не по-малко от 2 години по специалността или придобит  IV-ти  младши ранг.

Да притежават следните компетентности: ориентация към резултати, работа в екип, професионална компетентност, комуникативна компетентност; аналитична компетентност, дигитална компетентност; много добро ниво на познаване и ползване на основните приложения на MS Office и специализирани програми AutoCAD  и др.; 
     Българските граждани, които са преминали срочна служба в доброволния резерв по чл. 59, ал.1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура (чл. 14, ал. 4 от Наредбата за провеждане на конкурсите и подбора при мобилност на държавни служители). 
2. Начин на провеждане на конкурса: 
 - решаване на тест за познания в професионалната област на длъжността и относно администрацията;
- интервю.
    До интервю се допускат само кандидати, решили успешно теста.
Тестът ще включва въпроси от областта на следните нормативни актове: Закон за устройство на територията, Закон за кадастъра и имотния регистър (ЗКИР), Закон за общинската собственост (ЗОС), Закон за местното самоуправление и местната администрация; Закон за държавния служител; Закон за пътищата; Закона за водите;  Наредба № 2 от 31 юли 2003 г. за въвеждане в експлоатация на строежите в  Република България и минималните гаранционни срокове за изпълнени строителни и монтажни работи, както и други законови и подзаконови нормативни актове, относими към работата на СО - район „Кремиковци“.

3. Документи за участие в конкурсната процедура:
3.1. Заявление по образец – Приложение  № 3 към чл. 17, ал. 2 от Наредбата за провеждане на конкурсите и подбора при мобилност на държавни служители;
3.2. Декларация от кандидата, че: 
- е пълнолетен български гражданин; не е поставен под запрещение;
- не е осъждан за умишлено престъпление от общ характер на лишаване от свобода; 
- не е лишен по съответен ред от право да заеме определена длъжност.
3.3. Копия от документи за придобита образователно-квалификационна степен и допълнителни квалификации, ако дипломата за придобито в Република България образование е вписана в Регистъра на завършилите студенти и докторанти, в заявлението се посочва номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие от диплома може да не се прилага;
3.4. Копия от документи, удостоверяващи продължителността и областта на професионалния опит или ранг като държавен служител, ако има такъв.
4. Място и срок за подаване на документите:
Документите се подават лично или чрез пълномощник в срок до 10 (десет) дни от публикуване на обявлението за конкурса,  в деловодството на СО - район „Кремиковци” - София 1870, кв. Ботунец, ул. „Челопешко шосе“ № 267, вх. Б, всеки работен ден от 8:30 до 17:00 часа. Документите могат да се изпращат и по електронен път, на електронна поща  sokre@kremikovci.org ,като в този случай Заявлението за участие в конкурса и Декларацията по чл. 17, ал.3, т.1 от НПКПМДС трябва да са подписани от кандидата с електронен подпис. При подаване на документите по електронен път, информация за пречките за назначаване, посочени в чл. 7, ал. 2 от ЗДСл и длъжностната характеристика ще се изпращат на кандидата на посочената от него електронна поща. 
 Тел. за контакт: 02 994 5491 Анна Йорданова – гл. експерт ЧР.
5. Общодостъпно място, на което ще се обявяват списъците или други съобщения във връзка с конкурса: на електронната страница на района – www.kremikovci.org .
 6. Кратко описание на длъжността съгласно утвърдената длъжностна характеристика:
Основни задължения: Освидетелстване на опасни сгради в съответствие и по смисъла на Закона за устройство на територията (ЗУТ); Организиране и провеждане на проверки по сигнали и жалби, свързани с нарушения на ЗУТ; Предоставяне на консултации и информация на граждани и заинтересовани лица относно законовите изисквания в областта на строителството; Упражняване на технически и инвеститорски контрол на ремонтите, извършвани от Столична община на територията на района; Участва в изготвянето на програми и графици за текущото поддържане на пътни и тротоарни настилки; Упражнява инвеститорски контрол и подписва акт образец 19 на договорените СМР с изпълнители на обекти – общинска собственост.  
	
7. Минимален размер на основната заплата за длъжността: 1 213 лв./ 620.20 евро.
Индивидуалният размер на заплатата се определя при назначаването съгласно чл. 67, ал. 4 от Закона за държавния служител, чл. 8 и чл. 9 от Наредбата за заплатите на служителите в държавната администрация и Вътрешните правила за заплатите на служителите в администрацията на СО - район „Кремиковци“. 
			    

                                                    ОРГАН ПО НАЗНАЧАВАНЕТО,	                    /П/ 
			      КМЕТ НА РАЙОН „КРЕМИКОВЦИ”:     
                                                                                                                          ЛИЛИЯ ДОНКОВА                          

